Pfunds
మార్కెట్ల నుంచి రూ.25వేల కోట్ల పెట్టుబడుల ఉపసంహరణ
న్యూఢిల్లీ, డిసెంబరు 22: విదేశీ పోర్టుఫోలియో ఇన్వె స్టర్లు ఇప్పటివరకూ మార్కెట్ల నుంచి 25 వేల కోట్ల పెట్టుబడులను వెనక్కి తీసుకున్నారు. డిసెంబరు త్రైమాసికంలోనే పెద్దనోట్ల రద్దుప్రభావంతో ఆర్థిక వృద్ధిపై అనుమానాలు వ్యక్తంచేసిన ఎఫ్‌పిఐలు పెట్టుబడులు వెనక్కి లాగేసారు. అమెరికా అధ్యక్షత ఎన్నికలు, ఫెడ్‌రిజర్వు వడ్డీరేట్ల విధానాలు కూడా ఇందుకుకీలకం అయ్యాయి.
పెద్దనోట్లరద్దు, జిఎస్‌టి అమలులో జాప్యం కూడా ఇందుకు దోహదం చేసా యనే చెప్పాలి. ఈక్విటీ రంగంలో అక్టోబరునుంచి డిసెంబరు 21వ తేదీవరకూ విదేశీ పోర్టుఫోలియో ఇన్వెస్టర్లు 24,429 కోట్లు పెట్టుబడులు ఉపసం హరించుకున్నట్లు నేషనల్‌ సెక్యూరిటీస్‌ డిపాజి టరీస్‌ లిమిటెడ్‌ గణాంకాలు చెపుతున్నాయి. 1178 కోట్ల రూపాయలు బుధవారం ఒక్కరోజే విక్రయిం చారు. బిఎస్‌ఇలో అందుబాటులో ఉన్న గణాంకాల ను పరిశీలిస్తే మొత్తం పెట్టుబడుల ఉపసంహరణలు 25,607కోట్ల రూపాయలవరకూ ఉన్నాయి. జియో జిత్‌ బిఎన్‌పి పరిభాస్‌ విభాగాధిపతి గౌరంగ్‌షా మాట్లాడుతూ ఈ పతనం భారీ పతనంగా భావించ లేమన్నారు. సెలవులు ఎక్కువ రావడం వల్ల ఇన్వె స్టర్లు ఎక్కువ మంది పాలుపంచుకోలేదు.
మరోవైపు అమ్మకాల ఒత్తిడి కూడా పెరిగింది. 2017కు రాను న్న బడ్జెట్‌ను దృష్టిలో పెట్టుకునే ఈ విధంగా జరి గిందని ఆయన అన్నారు. అమెరికా అధ్యక్ష అభ్యర్ధి డొనాల్డ్‌ట్రంప్‌ జనవరిలో బాధ్యతలు చేపట్టేనాటి నుంచి అమలులోనికి తెచ్చే కార్యాచరణ కూడా మరి కొంత కీలకం అవుతుందని గౌరంగ్‌షా చెపుతు న్నారు. ఐడిబిఐ కేపిటల్‌ పరిశోధకులు ఎకెప్రభాకర్‌ మాట్లాడుతూ పెట్టుబడులు ఫిబ్రవరినుంచి కొంత మెరుగుపడతాయని చెపుతున్నారు. వర్ధమాన మార్కెట్లతోపాటు భారత్‌ మార్కెట్లు కూడా విదేశీ పెట్టుబడులు తరలిపోవడాన్ని చవిచూసాయన్నారు. సాంప్రదాయకంగానే డిసెంబరు త్రైమాసికంలో కొంత మందగమనంతో ఉంటుందని, విదేశీ ఫండ్‌ సంస్థలు జనవరి నుంచి తమ పెట్టుబడుల ప్రణాళి కను నిర్ణయించుకుంటాయన్నారు. ఫిబ్రవరిలో బడ్జెట్‌ అనంతరం ఎఫ్‌ఐఐలు పెట్టుబడులు పెంచే అవకాశం ఉందని ప్రభాకర్‌ అన్నారు. ఈ త్రైమా సికంలోనే బిఎస్‌ఇ సెన్సెక్స్‌ 26వేలపాయింట్ల దిగు వకు చేరింది. 6శాతం క్షీణించింది. గత ఏడాదిజులై సెప్టెంబరులో విదేశీ పోర్టుఫోలియో ఇన్వెస్టర్లు నికరంగా 17,316 కోట్ల రూపాయలు పెట్టుబడుల ను తరలించారు.
బెంచ్‌మార్క్‌ సూచి 5.85శాతం సవరణకు నోచుకుంది. 27,781నుంచి 1626పాయింట్లు దిగజారి 26,155 పాయింట్లుగాఉంది. విదేశీ పోర్టు ఫోలియో ఇన్వెస్టర్లు నికరంగా అమ్మకాలు జరిపారు. గడచిన ఎనిమిదేళ్లలో ఇదే అధ్వాన్నకాలంగా నడిచింది. 2008 మే నుంచి 2008నవంబరునెలల మధ్యకాలం లో ఎఫ్‌పిలు నికరంగా 43,875 కోట్లు విక్రయించారు. అదికూడా ఈక్విటీల్లోనే కావడంగమనార్హం. 282కంపెనీల్లో పోర్టు ఫోలియో ఇన్వెస్టరుల పదిశాతం వాటా తో ఉన్నాయి. 116 కంపెనీల స్టాక్స్‌ ఈ వ్యవధిలోనే 37శాతంమేర దెబ్బతిన్నా యి. 116సాంటక్స్‌లో తొమ్మిదికంపెనీలు భారత్‌ఫైనా న్షియల్‌ ఇంక్లూజన్‌, మణప్పురంఫైనాన్స్‌, శ్రీరామ్‌ ట్రాన్స్‌పోర్టుఫైనాన్స్‌, డెల్టాకార్ప్‌కజారియా సిరమిక్స్‌, కెకెలక్ష్మి సిమెంట్‌ వంటివి 30 నుంచి 37శాతం దిగజారాయి. మొత్తం 33 కంపెనీల స్టాక్స్‌ మార్కెట్‌ విలువలు 20 నుంచి 30శాతం దిగజారాయి.